แม่ปวดปากช่องคลอด ปวดมาสักระยะค่ะ ปวดๆหายๆ แม่อายุ49ปีคะ เพิ่งหยุดฉีดยาคุมได้ประมาน5-6เดือน จะเกี่ยวกันไหมคะ อยากรู้ว่าแม่ปวดเพราะอะไรคะ
สวัสดีค่ะ การวินิจฉัยที่เป็นไปได้-ช่องคลอดอักเสบ อาจเกิดจากเชื้อรา เชื้อแบคทีเรีย เชื้อพยาธิ-ช่องคลอดอักเสบจากการขาดฮอร์โมนเพศหญิง หรือการแพ้สารเคมีหรือสิ่งแปลกปลอมในช่องคลอดเช่นผ้าอนามัย-ภาวะปวดปากช่องคลอดเรื้อรัง-ถ้ามีก้อนคลำได้ด้วยอาจนึกถึงภาวะกระบังลมหย่อนค่ะแนะนำว่าถ้าปวดมาก ปัสสาวะแล้วแสบขัด มีหนองหรือเลือดไหล คลำก้อนได้ที่ปากช่องคลอด ตกขาวสีหรือกลิ่นผิดปกติ เจ็บขณะมีเพศสัมพันธ์ ควรปรึกษาสูตินรีแพทย์เพื่อรับการตรวจภายในเพิ่มเติม จะได้การวินิจฉัยที่แน่นอนที่สุดค่ะ การหยุดฉีดยาคุมนั้นไม่ได้มีผลทำให้ปวดช่องคลอด หรือทำให้ช่องคลอดอักเสบได้โดยตรงค่ะการดูแลัวเองเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาใดๆมาเหน็บเอง อย่าปล่อยให้ช่องคลอดชื้นหรือแฉะนานๆ